Umayra Tağıyeva

Umayra Tağıyeva (tam adı: Umayra Rauf qızı Tağıyeva; ) — Azərbaycan Respublikası Ekologiya və Təbii Sərvətlər Nazirliyinin Milli Hidrometeorologiya Departamentinin direktoru (2018–2023). Azərbaycan Respublikası Ekologiya və Təbii Sərvətlər nazirinin müavini (2023-cü ildən). Azərbaycan Respublikası Ekologiya və Təbii Sərvətlər Nazirliyinin ekoloji təbliğat sektorunun sabiq müdiri (2018), AMEA-nın akademik Həsən Əliyev adına Coğrafiya İnstitutunun aparıcı elmi işçisi. Coğrafiya üzrə fəlsəfə doktoru.

 Həyatı 
Tağıyeva Umayra Rauf qızı 3 aprel 1968-ci ildə Azərbaycan Respublikasının Bakı şəhərində anadan olub.1985-ci ildə Bakı şəhəri 6 saylı məktəbi bitirib. 1985-ci ildə Azərbaycan Dövlət Pedaqoji Universitetinin riyaziyyat-fizika fakültəsinə daxil olmuş, 1990-cı ildə Universiteti Fərqlənmə diplomu ilə bitirmişdir.B. Budaqov Azərbaycanın Coğrafiyaçı alimləri

 Fəaliyyəti 

 Əmək fəaliyyəti 
1990-cı ildə əmək fəaliyyətinə Azərbaycan Hidrometereologiya İdarəsinin (1992-ci ildən Azərbaycan Dövlət Hidrometereologiya Komitəsi) Proqnozlar bölməsində texnik-sinoptik vəzifəsindən başlamış, sonra mühəndis, aparıcı mühəndis, 1993-cü ildən Uzunmüddətli proqnozlar şöbəsinin rəisi vəzifəsində çalışmışdır. 1998-ci ildə Azərbaycan Qadınlarının Birinci Respublika Qurultayının nümayəndəsi olmuşdur.2001-ci ildə Respublika Prezidentinin Fərmanı ilə Ekologiya və Təbii Sərvətlər Nazirliyi yaradıldıqdan sonra Nazirliyin Milli Hidrometereologiya Departamentinin Hidrometereoloji Proqnozlar Bürosunun direktoru, 2007–2009-cu illərdə Milli Hidrometereologiya Departamentinin direktor müavini, sonra Hidrometereoloji Proqnozlar Bürosunun direktoru vəzifəsində fəaliyyətini davam etdirmişdir.

2008–2011-ci illərdə Birləmiş Millətlər Təşkilatının İqlim Dəyişmələri üzrə Çərçivə Konvensiyasının Azərbaycan Respublikası üzrə Milli Əlaqələndiricisi olmuşdur. 2007-ci ildən hazırkı vaxtadək Ümumdünya Metereologiya Təşkilatında Azərbaycanın Daimi nümayəndəsidir. 1998-ci ildən bir sıra beynəlxalq, regional, milli proqram və layihələrdə ekspert və qrup rəhbəri, 2006–2009-cu illərdə İqlim Dəyişmələri üzrə İkinci Milli Məlumatı Koordinatoru olmuşdur. Fəaliyyət göstərdiyi müddətdə keçirilən beynəlxalq konfrans, simenar və treninqlərdə iştirak etmişdir. 15 elmi məqalənin müəllifi, 2 elmi əsərin həmmüəllifi, olmuşdur. Coğrafiya üzrə fəlsəfə doktorudur. U. R. Tağıyeva 26 yanvar 2015-ci ildən AMEA akad. H. Ə. Əliyev adına Coğrafiya institutunun iqlimşünaslıq və aqroiqlim şöbəsində aparıcı elmi işçi vəzifəsində çalışır.B. Budaq Azərbaycanın Coğrafiyaçı alimləri . 2018-ci ildə bir müddət Azərbaycan Respublikası Ekologiya və Təbii Sərvətlər Nazirliyinin ekoloji təbliğat sektorunun müdiri vəzifəsində çalışmışdır.

Azərbaycan Respublikası Ekologiya və Təbii Sərvətlər Nazirliyinin Milli Hidrometeorologiya Departamentinin direktoru (10 dekabr 2018 – 30 iyun 2023).

Azərbaycan Respublikası Ekologiya və Təbii Sərvətlər ekologiya və təbii sərvətlər nazirinin müavini (2023-cü ildən).

 Elmi fəaliyyəti 

 Elmi əsərləri 
Umayra Tağıyeva 3 kitab, bir çox elmi məqalələrin müəllifidir.

 UmayraTaghiyeva, Xuebin Zhang, Enric Aguilar, SerhatSensoy and others. Trends in Middle East climate extreme indices from 1950 to 2003. JOURNAL OF GEOPHYSICAL RESEARCH, D22104, 12 PP., USA, 2005doi:10.1029/2005JD006181. VOL. 110.
 Тагиева У. Р. Многолетние изменения температуры воздухав Гянджа-Газахском экономическом районе Азербайджана. Вестник Кыргызско-Российского Славянского Университета. Том 10, № 12. Бишкек, 2010, s. 148–156.
 ГадиуевУ. Дж.,Тагиева У. Р. Некоторые закономерности распределения температуры воздухана территории Гянджа-Газахского экономического района. BakıUniversitetininXəbərləri. № 4. Bakı, 2010.
 M. G. Akperov, I. I. Mokhov, U. Tagiyeva, M. A. Dembitskaya. Cyclone/anticyclone activity over the Caspian Sea basin // Research Activities in Atmospheric and Oceanic Modelling. E. Astakhova (ed.), WCRP Report № 16/2017, 2017.

 Kitabları 
 AliyevI., TaghiyevaU., KarabakhlyE., MehdiyevB. Educational Proqramme on climate change and conservation of agro-biodiversity for decision-makers and population. Educational Proqramme. UNDP in Azerbaijan and GEF. Baku, 2013, 86 p. (Azərbaycan və ingilis dillərində).
 Tağıyeva U. R., Əhmədova C. N. Tibbi-meteoroloji proqnozların hazırlanması üçün metodik vəsait (azərbaycan və ingilis dillərində). Bakı, 2015, 44 s.

 Mükafatları 
 "Qızıl medal"
 "Fərqlənmə diplomu"
 2004-cü ildə Ekologiya və Təbii Sərvətlər Nazirliyinin Fəxri Fərmanı ilə təltif edilmiş,
 22 may 2009-cu ildə isə ölkə Prezidentinin 298 saylı Sərəncamı ilə Respublikanın Əməkdar Mühəndisi fəxri adına layiq görülmüşdür.
 22 may 2020-ci ildə Azərbaycanda ətraf mühitin qorunmasında xidmətlərinə görə Umayra Tağıyeva III dərəcəli "Əmək" ordeni ilə təltif edilibAzərbaycan Respublikasında ətraf mühitin mühafizəsi sahəsində xidmətləri olan bir qrup şəxsin təltif edilməsi haqqında Azərbaycan Respublikası Prezidentinin Sərəncamı.

 Həmçinin bax 
 Rəhman Atakişiyev
 Əliabbas Mədətzadə

 İstinadlar 

 Xarici keçidlər 
 Umayra Tağıyeva yeni vəzifəsindən danışdı "Sadəcə elmlə məşğul olmaq, elmi işimi davam etdirmək istəyirəm". 

Kateqoriya:Coğrafiya elmləri doktorları
Kateqoriya:Hidrogeologiya